**Poszter információ**

**Digitális ePOSTER rendszer**  
Amennyiben poszter előadásra jelentkezett és azt a bíráló bizottság elfogadta vagy bejelentett előadásának prezentációját poszter formában fogadta el a Tudományos Bizottság, úgy kérjük, hogy az alábbiak szerint járjon el:

**Poszterét NE NYOMTASSA KI, hanem e-mailben az** [a.ocsai@szerviziroda.hu](mailto:a.ocsai@szerviziroda.hu) **címre csatolt pdf vagy ppt fájlban küldje el**

## Útmutató az e-poster elkészítéséhez:

A bemutatók elkészítéséhez leggyakrabban használt program a Microsoft Office programcsaládba tartozó PowerPoint alkalmazás. Az e-poster elkészítésének lépéseit ehhez a programhoz közöljük.

**1. A poszter méretének beállítása**  
Tervezés -> Oldalbeállítás -> Szélesség: 72 cm -> Magasság: 128 cm -> OK  
Az előbbi beállítások helyett [letölthet egy mintát innen](http://www.epostersystem.com/template.htm), amit igényeinek megfelelően át tud szerkeszteni.

**2. Készítse el egy(!) diából álló poszterét!**  
A jobb olvashatóság miatt talp nélküli betűtípusokat használjon (pl. Arial, Helvetica, Verdana, Lucida). A javasolt legkisebb(!) betűméret 24 pt nagyságú. A grafikonok a lehetőségekhez képest minél jobban töltsék ki a rendelkezésre álló teret.

**3. A poszter mentése PDF formátumban**  
Fájl -> Mentés másként -> PDF  
A fájl neve tartalmazza az előadó nevét (is)!

**4. A poszter beküldése**  
A kész PDF állományt küldje el az [a.ocsai@szerviziroda.hu](mailto:a.ocsai@szerviziroda.hu) e-mail címre!

Az e-poster elkészítéséhez természetesen használható másik (pl. grafikai) alkalmazás is, amiből menthető megfelelő méretű PDF.

**Videoposzter** készítéséhez információ ezen az oldalon találhatói:  
<http://www.epostersystem.com/help.htm>